《题清芬阁》
宋代·王直方

人以诗自业，在唐如蜂房。香英众采撷，论功归其王。

恭维少陵老，实提六义纲。人能分一体，犹足生辉光。

元英萧散人，亦以诗道昌。馀隽独不吮，嘉殽常自将。

沧江下千寻，便足知流长。元英不可见，看取尚书郎。

作者简介：（1069—1109）汴州人，字立之，号归叟。以荫补承奉郎。平生无他嗜好，唯昼夜读书，手自传录。尝监怀州酒税，寻易冀州籴官，仅数月，投劾归。居城隅小园，啸傲自适。有《王直方诗话》及《归叟集》。